 Aịzaya 17  Okwu e kwuru megide Damaskọs: Lee! E mewo ka Damaskọs ghara ịbụkwa obodo. Ọ ghọwokwa ikpo ihe, mkpọmkpọ ebe nke na-adakpọ adakpọ.Obodo niile dị nAroa, bụ ndị a hapụrụ ahapụ, aghọwo ebe ìgwè anụ na-anọ, ebe ha na-amakpu, ọ dịghịkwa onye na-eme ka ha maa jijiji.E mewo ka a ghara inwekwa obodo e wusiri ike nIfrem, kpochapụkwa alaeze nime Damaskọs. Ndị Siria fọdụrụ afọdụ ga-adị nnọọ ka ebube nke ụmụ Izrel, ka Jehova nke ụsụụ ndị agha kwuru.Ọ ga-erukwa nụbọchị ahụ na a ga-eweda ebube Jekọb ala, a ga-emekwa ka ọ taa ahụ.Ọ ga-erukwa na mgbe onye na-ewe ihe ubi ga na-achịkọta ọka kwụ ọtọ, mgbe o jikwa aka ya na-ewekọta oko ọka, ọ ga-adị ka onye na-atụtụkọta oko ọka e wefọrọ nubi na ndagwurugwu Refeyim.Ihe e wefọrọ nubi ga-afọdụkwa nime ya dị ka mgbe a kụtusịrị mkpụrụ dị nosisi oliv: mkpụrụ oliv abụọ ma ọ bụ atọ chara acha afọdụ nelu alaka ya; mkpụrụ anọ ma ọ bụ ise afọdụ nalaka ya nke na-amị mkpụrụ, ka Jehova bụ Chineke Izrel kwuru.Nụbọchị ahụ, olileanya mmadụ ga-adị nebe Onye kere ya nọ, anya ya ga-elekwasịkwa Onye Nsọ Izrel.Ọ gaghịkwa elekwasị ebe ịchụàjà anya, bụ ọrụ aka ya; ọ gaghịkwa elegide ihe mkpịsị aka ya mere anya, nelu ogwe osisi dị nsọ ma ọ bụ nihe e ji adọba ihe nsure ọkụ na-esi ísì ụtọ.Nụbọchị ahụ, obodo ya ndị e wusiri ike ga-adị ka ebe a hapụrụ kpamkpam noké ọhịa, bụ alaka nke ha hapụrụ kpamkpam nihi ụmụ Izrel. Ọ ga-aghọkwa ebe tọgbọrọ nefu.Nihi na i chefuola Chineke nke nzọpụta gị; i chetaghịkwa Oké Nkume nke bụ ebe gị e wusiri ike. Ọ bụ ya mere i ji kụọ osisi mara mma nubi, kụọkwa okporo osisi ndị mba ọzọ na ya.Nehihie, i nwere ike ịgba ubi gị ogige nke ọma, i nwekwara ike ime ka mkpụrụ ị kụrụ puo nụtụtụ, ma a gaghị enwe ihe ubi nụbọchị ọrịa nakwa nụbọchị ihe mgbu nke na-enweghị ngwọta.Ewoo, ọgba aghara nke ọtụtụ ndị, bụ ndị na-agba aghara dị ka mmali nke oké osimiri! Nakwa mkpọtụ nke mba dị iche iche, bụ ndị na-eme mkpọtụ dị ka ụzụ nke oké mmiri!Mba dị iche iche ga-eme mkpọtụ dị ka mkpọtụ nke ọtụtụ mmiri. Ọ ga-abara ha mba, ha ga-agbagakwa nebe dị anya. A ga-achụkwa ha ọsọ dị ka igbogbo ọka dị nugwu nke ifufe na-ebugharị, dịkwa ka ogwu nke ifufe bu agba gburugburu mgbe ifufe na-efe.Lee! a ga-enwe ụjọ mberede mgbe chi jiri. Tupu chi abọọọ gaghị adịkwa. Nke a bụ òkè nke ndị na-akwakọrọ ihe anyị, bụrụkwa òkè nke ndị na-ebukọrọ ihe anyị. 